OzLabs/hebrew-wiki-articles huggingface dataset:
קקדו קורלה ארוך מקור

קקדו קורלה ארוך מקור (שם מדעי: Cacatua tenuirostris) הוא מין של עוף ממשפחת הקקדואיים ומהסוג קקדו. הוא חי באוסטרליה בוויקטוריה, ניו סאות' ויילס, קווינסלנד ובאי טסמניה.

קקדו זה מגיע לאורך 38–41 ס"מ, משקל ממוצע - 567 גרם ומוטת כנפיים של 80–89 סנטימטרים. אין הבדל בין הזוויגים. צבעו לבן, למעט חלק מהצוואר והראש, שצבעם ורוד. המקור אפור-חיוור ומעוקל כלפי מטה. ניכר בטבעת כחולה של עור חשוף מנוצות סביב העין. 

תפוצתו של הקקדו היא בעיקר בשדות, יערות ואדמות מרעה וכן בפארקים עירוניים או שטחים חקלאיים. התוכי ניזון על הקרקע והוא מחפש זרעים, תולעים, שורשים ופרחים צעירים כמו חמנית, Microseris ו-Romulea.

כמו מרבית הקקדואים הוא עוף מונוגמי החי עם בן זוג קבוע. הנקבה מטילה 2–3 ביצים לבנות על עץ גבוה כמו אקליפטוס ולעיתים גם בצוקים.

תוכי זה אינו בסכנת הכחדה, אך פרטים מפרת' מכליאים עם קקדו מהמין Cacatua pastinator ויכולים לפגוע באוכלוסייה. 

תוכי זה פופולרי כחיית מחמד אך בטבע נחשב לעוף מזיק: להקותיו גורמות נזק לגידולים חקלאיים ובמרחב העירוני הוא מזיק במגוון תחומים: פוגע בחוטי חשמל, חופר בורות במגרשי ספורט ועוד.

==קישורים חיצוניים==

==הערות שוליים==

קטגוריה:בעלי חיים שתוארו ב-1820
קטגוריה:טקסונים שתוארו בידי היינריך קאל
קטגוריה:קקדואיים

קטגוריה:אוסטרליה: עופות
ראדיבויה בראיוביץ'

ראדיבויה בראיוביץ (בסרבית: Радивоје Брајовић; נולד ב-11 בינואר 1935) היה נשיא הרפובליקה הסוציאליסטית של מונטנגרו.

==ביוגרפיה==

בראיוביץ' נולד בפץ'. הוא קיבל תואר במשפטים מאוניברסיטת בלגרד ב-1957. הוא היה מזכיר תנועת הנוער של רפובליקת מונטנגרו, ולאחר מכן היה מזכיר לענייני עבודה, בריאות וביטוח לאומי. בשנת 1978 הוא נבחר לסגן יושב ראש הפרלמנט של מונטנגרו ובאוקטובר 1979 היה ליושב ראש הפרלמנט. בשנים 1982–1986 הוא היה נשיא המועצה המבצעת של מונטנגרו, תפקיד המקביל לראש ממשלה. במאי 1986 הוא נתמנה לנשיא הרפובליקה הסוציאליסטית של מונטנגרו, תפקיד בו כיהן עד מאי 1988. באוקטובר 1988 הודיע בראיוביץ' על התפטרותו מנשיאות הרפובליקה בפני אלפי פועלים במפעל בניקשיץ'.

==הערות שוליים==

קטגוריה:קצרמר מונטנגרו
קטגוריה:נשיאי מונטנגרו היוגוסלבית
קטגוריה:ילידי 1935
סוכי ירוק

סוכי ירוק (שם מדעי: Ailuroedus crassirostris) הוא מין של עוף ממשפחת הסוכיים, החי ביערות הסובטרופיים לאורך החוף המזרחי של אוסטרליה, מדרום-מזרח קווינסלנד לדרום ניו סאות' ויילס.

סוכי זה מגיע לאורך 32 סנטימטרים. גבו, אחוריו וכנפיו בצבע ירוק בוהק, ובקצות נוצות הכנף שלו לבן. הזנב – חום עם כתמי לבן. בניגוד לקרוביו, סוכי ירוק לא בונה סוכה. הוא משמיע קולות חזקים ומזוהים הדומים לקולו של חתול, שהעניקו לו את השם האנגלי "catbird".

הסוכי הירוק מסווג כאוכל-כול, אבל הוא בעיקר אוכל פירות, וניזון מתאנים ומחומרים צמחיים כמו זרעים, נבטים ופרחים. מדי פעם הם אוכלים גם חרקים כמו דבורים, חגבים, מרובי-רגליים ואקריות, כמו גם מבעלי חוליות כמו צפרדעים ואבקועים של ציפורים קטנות יותר.

מצב שימורו של הסוכי הוא "ללא חשש".

==קישורים חיצוניים==

==הערות שוליים==

קטגוריה:סוכיים

קטגוריה:אוסטרליה: עופות

קטגוריה:אוסטרליה: בעלי חיים אנדמיים
דוד נידם

דוד נידם (1937 – 26 ביולי 2016) היה מוזיקאי יהודי-מרוקאי-ישראלי, נגן, פזמונאי ומלחין, מחלוצי המוזיקה המרוקאית בישראל.

==ביוגרפיה==
נולד לחסיבה ולאלעזר במקנס שבמרוקו בשנת 1937. בגיל תשע החל לתופף על דרבוקה, ובגיל 13 החל לנגן על עוד. החל מהתקופה הזו הופיע באירועים ובחתונות בערים שונות.

בשנת 1963 עלה ארצה והשתכן בנצרת עילית (כיום נוף הגליל), שם עבד כנהג. לאחר תקופה עבר לשכונת מוסררה בירושלים, והמשיך לעסוק במוזיקה. הוא החל להופיע לצד סלימן אלמגריבי, אלברט סוויסה, מואיז קרוצ'י, נינו ביטון, ויקטור דרעי, צ'ארלי פרץ ועוד.

מלבד ההופעות בציבור ברחבי הארץ במגוון אירועים, נידם כתב והלחין שירים, וגם הקליט שני תקליטים אצל האחים אזולאי. הוא שר בערבית מרוקאית בסגנונות אלא אנדלוסיה, שעבי, "קסידה" ו"ג'ירי", ושימש כמורה דרך לבאים אחריו במוזיקה זו.

סגנונו של נידם היה ייחודי, והוא נחשב לאחד מחלוצי הזמר המרוקאי בישראל. אנשי אקדמיה נהגו ללמוד מהידע ומהניסיון שלו במוזיקה המרוקאית.

למרות ההצלחה הגדולה שנחל בקרב חובבי הז'אנר ויוצאי מרוקו בישראל, נידם לא קיבל הכרה במיינסטרים הישראלי.

הלך לעולמו ב-26 ביולי 2016 (כ"א בתמוז ה'תשע"ו).

==קישורים חיצוניים==
* 
* [https://facebook.com/pg/דוד-נידם-זל-david-nidam-1744882812442801/about/?ref=page_internal&msite_tab_async=1 דף פייסבוק] לזכרו של דוד נידם

===שירים===
* דוד נידם, [https://youtu.be/wLLbDX-kuqg פנית וואש אסבר קלבי], סרטון באתר יוטיוב
* דוד נידם, [https://youtu.be/Kph6OBVbE5s חראק דינאר], סרטון באתר יוטיוב
* דוד נידם, [https://youtu.be/V6Xo6RqPBmg יא לחביבה], סרטון באר יוטיוב
* [https://youtu.be/ZrT2B5Z6Zeg דוד נידם ושייח' מואיז'ו], סרטון באתר יוטיוב

קטגוריה:זמרים יהודים מרוקאים
קטגוריה:זמרים ישראלים
קטגוריה:עולים בשנות ה-1960
קטגוריה:מלחינים יהודים מרוקאים
קטגוריה:מלחינים ישראלים
קטגוריה:מתופפים יהודים
קטגוריה:נגני עוד
קטגוריה:זמרים השרים בערבית מרוקאית
קטגוריה:ישראלים ילידי מרוקו
קטגוריה:מוזיקאי אנדלוסית
קטגוריה:נוף הגליל: אישים
קטגוריה:ירושלים: אישים
קטגוריה:ישראלים שנולדו ב-1937
קטגוריה:ישראלים שנפטרו ב-2016
עמרי בן נתן

עמרי בן-נתן (נולד ב-17 ביוני 1986) הוא עורך דין, מייסד ובעלים של חברת עורכי דין העוסק בתחום התעבורה, שהתפרסם כמשתתף בתוכנית המציאות "האח הגדול". כמו כן, הוא ספורטאי עבר ישראלי, שהתחרה בסקי מים בכבלים ובסירות (וויקבורד), ואף שימש כמאמן נבחרת ישראל בוויקבורד.

== ביוגרפיה ==
בן-נתן נולד לאפרים ולתא"ל במיל' יהודית בן-נתן. לו אח-תאום, רועי. שם משפחתם במקור היה "נתנזון", לפני שעוברת. גדל בכפר הנוער עיינות.
בין השנים 2004–2007 שירת בצה"ל ביחידת קצין רפואה ראשי. לאחר מכן שימש במהלך השנים 2007–2013 כמנהל צוותי מכירות בחברות "Noshi", ו-"White Smoke", וכן כמנהל מועדון לתקופה קצרה. בשנת 2012 סיים לימודי תואר ראשון במשפטים מהמכללה האקדמית קריית אונו, ולאחר מכן התמחה ועבד במשרדי עורכי דין. לאחר מכן עבד בחברת "SDB" בארצות הברית בשיווק פרויקטים בארצות הברית, וכיום הוא מנהל פיתוח עסקי ומכירות בחברת "webiZ". בשנת 2015 השתתף בתוכנית "האח הגדול" בעונתה השביעית, שבה סיים במקום השלישי, ובשנת 2018 הוא השתתף בנינג'ה ישראל VIP, שבו הגיע למקום השני. ב-2018 השתתף בשנית ב"האח הגדול", בעונתה התשיעית, כשנכנס במהלך העונה על תקן דייר זמני למשך שבוע. בנוסף הוא היה הפרזנטור של רשת האופנה הישראלית "ZIP" (ביחד עם בת זוגו דאז, קסניה טרנטול) בשנת 2017, ושל חברת "ריבוק" בישראל בשנים 2017–2019. בשנת 2019 השתתף בן נתן בעונה השנייה של נינג'ה ישראל כמתמודד רגיל, אך לא שרד את שלב המוקדמות. שנה אחר כך השתתף בעונה השלישית של נינג'ה ישראל אך גם הפעם לא שרד את שלב המוקדמות.

== קריירה ==
בשנת 1999 החל בן נתן לגלוש בסקי מים בכבלים, ואף היה אלוף ישראל בין השנים 2000–2004, ובשנת 2003 זכה במדליית זהב בסקי מים בכבלים באליפות ארצות הברית בסקי מים בכבלים שנערכה באורלנדו, פלורידה. בשנים 2004/2005 זכה בן נתן במדליית כסף באליפות אירופה סקי מים בכבלים, ובשנים 2007/2008 הוא זכה במדליית ארד באליפות אירופה בסקי מים בכבלים. בשנת 2012 החל בן נתן לאמן את נבחרת ישראל בוויקבורד, שתחת ניהולו זכתה שלוש פעמים באליפות העולם וארבע פעמים אליפות אירופה, ובשנת 2015 אף זכה בתואר מאמן השנה.

הוא ואחיו שימשו כדוגמנים ואף הופיעו בתצוגה של קסטרו, ב-2003 השתתפו בתחרות "ניו מודלס" ונבחרו לסגנים השניים.

== חיים אישיים ==
בן נתן היה בזוגיות עם הדוגמנית קסניה טרנטול, אשר הכירו במהלך השתתפותם בתוכנית "האח הגדול". לאחר מכן ניהל זוגיות עם הדוגמנית עדן פינס.

== קישורים חיצוניים ==

* עורך דין [https://bennatan-law.com/ עמרי בן נתן - משרד עורכי דין]

== הערות שוליים ==

קטגוריה:גולשי סקי מים ישראלים
קטגוריה:עורכי דין ישראלים
קטגוריה:בוגרי בית הספר החקלאי עיינות
קטגוריה:בוגרי הקריה האקדמית אונו: משפטים
קטגוריה:תאומים ישראלים
קטגוריה:דוגמנים ישראלים
קטגוריה:משתתפים בתחרויות יופי
קטגוריה:מתחרי האח הגדול (ישראל)
קטגוריה:משתתפי נינג'ה ישראל V.I.P
קטגוריה:משתתפי נינג'ה ישראל
קטגוריה:ישראלים שנולדו ב-1986
יהושע לייב לוינסון

הרב יהושע לייב לוינסון עם אשתו וילדיו
הרב יהושע לייב לוינסון (ה'תר"ן, 1890 - ה'תש"ד 1944) היה משגיח בישיבת ראדין בשנותיה האחרונות.

== ביוגרפיה ==
יהושע לייב נולד ב 1890 לרבי צבי הירש לוינסון ולשרה בתו של החפץ חיים.

בצעירותו למד בישיבת קלם שבליטא, ולאחר מכן בישיבת ראדין.

בי"ג בסיון תרע"ה נשא לאישה את פרומה ליבה (נולדה בשנת תרנ"ג) בתם של יעקב משה ספיר ולאה לבית שלוסברג. החתונה נערכה בעיר שומיאץ שבמחוז מוהילוב שבבלארוס, שם שהתה באותה העת ישיבת ראדין.

בשנת ה'תרע"ט נדדה ישיבת ראדין, בעקבות מלחמת העולם, לעיר סנובסק, שהייתה אז בשליטת רוסיה. חודשים מספר לאחר פטירת רבי צבי הירש לוינסון בשנת ה'תרפ"א, בחודש אדר, יצאה הישיבה בדרכה חזרה לראדין. בשנת 1921 כששבה הישיבה לראדין נתמנה רבי יהושע למנהלה של הישיבה.

עם פריצתה של מלחמת העולם השנייה השתלטה ברית המועצות על ראדין. רוב תלמידי הישיבה עברו לווילנה שבליטא בעוד שמיעוטם נשאר בראדין, כאשר התנאים בווילנה נעשו קשים מדי החליטו, שוב, לפצל את הישיבה לשניים. מחצית אחת התמקמה באיישישוק בהנהגתו של יהושע לוינסון והאחרת באוטיאן. כאשר הסובייטים כבשו את ליטא הפסיקה הישיבה לתפקד.

כאמור, יהושע לייב כיהן כר"מ ומשגיח בישיבת ראדין לאחר פטירת אביו, וניהל אותה בשנותיה האחרונות. בהלווייתה 'חפץ חיים' הספידו רבי יהושע.

בזמן המלחמה גלה ליאנובה, משם גורש לגטו סלבודקה, לאחר מכן גורש בשנית למחנה הריכוז דכאו, שם נספה בשנת תש"ה 1944.

כמו כן אשתו פרומה ליבה ושמונת ילדיהם, נספו בתחילת מלחמת העולם השנייה.

== הערות שוליים ==

קטגוריה:משפחת החפץ חיים
קטגוריה:רבני ישיבת ראדין
קטגוריה:רבנים אורתודוקסים
קטגוריה:חרדים ליטאים
קטגוריה:ילידי 1890
קטגוריה:נפטרים ב-1944
החריץ הקדם-מרכזי

החריץ הקדם-מרכזי הוא חריץ בקליפת המוח של האונה המצחית, המקביל בכיוונו לחריץ המרכזי ונמצא מלפניו. חריץ זה מפריד את שלושת הפיתולים המצחיים: התחתון, האמצעי והעליון מן הפיתול הקדם-מרכזי, ובכך מהווה את קו החיץ המפריד את קליפת המוח הקדם-מצחית משאר האונה המצחית. ברוב המוחות החריץ הקדם-מרכזי מחולק לשני חלקים: החריץ הקדם-מרכזי העליון והחריץ הקדם-מרכזי התחתון. עם זאת בחלק קטן מן המוחות ניתן למצוא חריץ זה מחולק לשלושה חלקים או ללא חלוקה כלל.

==קישורים חיצוניים==

קטגוריה:קליפת המוח
בונדינג

בונדינג (באנגלית: Bonding) היא מיני סדרת טלוויזיה אמריקאית של נטפליקס, שעלתה לשירות ההזרמה של החברה ב-24 באפריל 2019. הסדרה היא דרמה קומית וקומדיה שחורה. ביולי 2021, לאחר שתי עונות, הסדרה בוטלה. 

==עלילת הסדרה==
הסדרה עוקבת אחר טיף (זואי לוין), סטודנטית לתואר שני בפסיכולוגיה המשמשת בלילה כמלכת סאדו, אך ללא קיום יחסי מין. היא מגייסת את פיט (ברנדן סקנל), חברה ההומוסקסואל מהתיכון לשמש כעוזר שלה. פיט הוא מלצר ממורמר וסטנדאפיסט הסובל מפחד קהל. השניים מכירים מחדש זה את זה, מתגברים יחד על משקעי העבר ומצליחים למצוא בני-זוג. הסדרה מתמקדת רבות על הצדדים החיוביים בסאדומאזוכיזם ו-BDSM.

== סקירה ==

==הפקה==
ב-14 בדצמבר 2018 הודיעה נטפליקס כי רכשה את הסדרה "בונדינג", שעלתה לעונה ראשונה של שבעה פרקים. הסדרה נוצרה על ידי ריטור דויל. השחקנים זואי לוין וברנדן סקנל לוהקו לתפקידים הראשיים.

ב-22 באפריל 2019 העלתה נטפליקס את הטריילר הרשמי של הסדרה.

ב-16 באפריל 2020 דווח כי לסדרה תעלה עונה שנייה, והיא עלתה לנטפליקס ב-27 בינואר 2021.<ref></ref>

==ביקורת==
לאחר צאת העונה הראשונה ספגה הסדרה ביקורות רבות מצד קהילת ה-BDSM, שטענה כי ההומור של הסדרה בנוי סביב סטריאוטיפים מוטעים ואינו מתאר במדויק את הקהילה,<ref name="rollingstone"></ref> כשבין היתר קשרה הסדרה את הרצון בשליטה שהפגינה טיף לעברה המיני הבעייתי, סטריאוטיפ מוכר ופוגעני.<ref name="indiewire"></ref>

זמן קצר לאחר צאת העונה הראשונה התנצל היוצר שלה על כך וטען כי יעבוד לתקן את אי-הדיוקים,<ref name="indiewire2"></ref> תוך שהוא שוכר כיועצת סופרת BDSM שעבדה בתחום כ-15 שנים. היועצת טענה כי כל אי-הדיוקים תוקנו לקראת העונה השנייה, מלבד אלו שינויים קלים שהיו נחוצים לצורך העלילה.<ref name="bustle"></ref><ref name="variety"></ref>

==שחקנים==
* זואי לוין - טיף, סטודנטית לפסיכולוגיה ומלכת סאדו בלילות. שם הסאדו שלה הוא "גברת מיי".
* ברנדן סקנל - פיט, מלצר וסטנדאפיסט הומוסקסואל. שם הסאדו שלו הוא "קרטר".
* קווין קיין - פרופסור צ'ארלס, הפרופסור לפסיכולוגיה הסוטה של טיף.
* סטפני סטיילס - קייט, סטודנטית לפסיכולוגיה.
* מיכה סטוק - דאג, בן הזוג של טיף.
* ת'יאו סטוקמן - ג'וש, בן הזוג של פיט.
* דארסי קארדן - דפנה, משתמשת בשירותיהם של גברת מיי וקרטר.
* אריק ברימן - אנדי, בעלה של דפנה.

==קישורים חיצוניים==
* 

==הערות שוליים==

קטגוריה:נטפליקס: תוכניות וסדרות
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות קומדיה אמריקאיות
קטגוריה:תוכניות טלוויזיה שמתרחשות בניו יורק
קאבו סן לוקאס

קאבו סן לוקאס (בספרדית: Cabo San Lucas) היא עיר נופש שנוסדה ב-1828. עיר הנופש נמצאת במועצה אזורית לוס קאבוס שבמדינת באחה קליפורניה הדרומית שבמקסיקו.

== גאוגרפיה ==
עיר הנופש נמצאת כ-130 ק"מ מלה פאס, בירת באחה קליפורניה הדרומית, וכ-1,163 ק"מ ממקסיקו סיטי, בירת מקסיקו.

== תנועה ותחבורה ==
עיר הנופש נמצאת ליד כביש 1 וכביש 19. בנוסף, בקרבת עיר הנופש נמצאים נמל התעופה קאבו סן לוקאס ונמל התעופה הבינלאומי לוס קאבוס .

== קישורים חיצוניים ==

* 
* 

== הערות שוליים ==

קטגוריה:מקסיקו: ערי נמל
קטגוריה:מקסיקו: ערים
קטגוריה:יישובים שהוקמו ב-1828
וולוו לונגנוז

וולוו לונגנוז (בשוודית: Volvo Longnose, קרוי גם: Volvo LV290 - 293, Volvo LV180 - 193) היא סדרת משאיות בינוניות / כבדות מתוצרת וולוו משאיות בבעלות יצרנית הרכב השוודית וולוו אשר יוצרה בין השנים 1937–1951 בשוודיה.

יוצרו 3,280 יחידות.

==היסטוריה==
סדרת LV180 / 190 הוצגה בראשית שנת 1937. המשאית חלקה הן את הקצה הקדמי והן את המנוע עם סדרת "LV90" הקטנה יותר בעוד רכיבים אחרים היו קשים יותר להתמודדות עם עומסים כבדים יותר.

הייצור נפסק בשנת 1943 וסדרת "LV180 / 190" הוחלפה בגרסאות גדולות יותר של ה"וולוו לונגנוז".

===וולוו LV290===
דגמי ה-LV290 "לונגנוז" היו דגמי המשאיות הגדולות ביותר של וולוו עד שנות ה-40 כולל משאית סמי-טריילר כבדה (ראו תמונה), והחלק העיקרי בה הוא הגורר אליו ניתן לחבר נגרר. עם ציר נגרר המשקל הגולמי יכול להגיע ל-13 טון.

לכיסוי המנוע הייתה לדגם "וולוו LV290" מצנפת ארוכה עוד יותר מדגמי המשאיות "LV180 / 190". במהלך מלחמת העולם השנייה הוסבו מנועי משאיות אלה לפעול על "גז עץ" (Wood gas ).

==דגמים==
* "LV180-193", בדגם הורכב מנוע בנזין, יוצר בין השנים 1937–1943.
* "LV180-193", בדגם הורכב "מנוע הסלמן", יוצר בין השנים 1937–1943.
* "LV290-293", בדגם הורכב מנוע בנזין, יוצר בשנת 1937.
* "LV290-293", בדגם הורכב "מנוע הסלמן", יוצר בשנת 1937.
* "LV290-293", בדגם הורכב מנוע בנזין, יוצר בין השנים 1938–1951.
* "LV290-293", בדגם הורכב "מנוע הסלמן", יוצר בין השנים 1938–1946.
* "LV290-293", בדגם הורכב מנוע דיזל, יוצר בין השנים 1947–1951.
* "LV290-293", בדגם הורכב מנוע דיזל הזרקה ישירה, יוצר בשנת 1951.

==תצורות דגמי "וולוו לונגנוז"==
* משאית בינונית.
* משאית כבדה.
* משאית סמי-טריילר.
* כבאית.

===סוגי מנועים===
* מנוע בנזין.
* מנוע הסלמן (ראו הסבר).
* מנוע דיזל מסוג "Pre-chamber".
* מנוע דיזל הזרקה ישירה.
* מנוע "גז עץ" (במלחמת העולם השנייה).

=="מנוע הסלמן" (Hesselman engine)==
בגלל צריכת הדלק הגבוהה למדי, הלקוחות רצו להוריד את עלות הדלק. זו הייתה הסיבה שוולוו הציגה את מנוע "הסלמן" (Hesselman engine). אלטרנטיבה מנוע זו למנוע הבנזין, ולמנוע הדיזל, תוכננה על ידי הממציא השוודי, המהנדס ג'ונאס הסלמן .

"מנוע הסלמן" התבסס על מנוע הבנזין והיה יחס דחיסה זהה לזה של מנוע הבנזין, אך בזכות משאבת הזרקה בשילוב מצתים מסוג רב עוצמה ניתן היה להפעיל את המנוע על סולר (או כל דלק אחר). מנוע זה הפך פופולרי למדי, אך לא היה יעיל כמו מנוע הדיזל בעל הדחיסה גבוהה. אם המנוע תוחזק כראוי על ידי נהג מנוסה, מנוע זה היה מקור כוח טוב ואמין.

== גלריה ==
<gallery mode="packed" heights="120">
קובץ:Volvo LV293 Truck 1948.jpg | "וולוו לונגנוז" דגם "LV293", שנת 1948
קובץ: Volvo LV 192 D Truck 1940 2.jpg| "וולוו לונגנוז" דגם "LV 192 D", שנת 1940
קובץ: Volvo LV290D Truck 1945.jpg| "וולוו לונגנוז" דגם "LV290D", שנת 1945
</gallery>

<gallery mode="packed" heights="120">
קובץ:Old red Volvo Fire engine, pict1.JPG | "וולוו לונגנוז" – כבאית
קובץ:Volvo LV Fire Engine.jpg | "וולוו לונגנוז" – כבאית
קובץ: Volvo LV293 Fire Engine 1938.jpg| "וולוו לונגנוז" דגם "LV293", שנת 1938 – כבאית
קובץ:Volvo LV292 D Fire Engine 1938.jpg| "וולוו לונגנוז" דגם "LV292", שנת 1938 – כבאית
</gallery>

==ראו גם==
* וולוו
* וולוו LV4
* וולוו שארפנוז
* וולוו סדרה LV60
* וולוו סדרה LV66
* וולוו סדרה LV76
* וולוו סדרה LV81
* וולוו סנאבה
* וולוו בראג'
* וולוו ראונדנוז

== קישורים חיצוניים ==

== הערות שוליים ==

סדרה לונגנוז
קטגוריה:משאיות
קטגוריה:כבאיות
קטגוריה:כלי רכב שהושקו ב-1937
קטגוריה:כלי רכב שוודיים
תומאס בראג

תומאס בראג (באנגלית: Thomas Bragg; 9 בנובמבר 1810 – 21 בינואר 1872) היה פוליטיקאי ועורך דין אמריקאי, שכיהן כמושל קרוליינה הצפונית בין השנים 1855 – 1859. במהלך מלחמת האזרחים האמריקנית הוא שימש כתובע הכללי בקבינט של קונפדרציית המדינות של אמריקה ("הקונפדרציה"). בראג היה אחיו הבכור של הגנרל ברקסטון בראג.

==ביוגרפיה==
בראג נולד בוורנטון, שבקרוליינה הצפונית, למד בבית הספר התיכון המקומי ומאוחר יותר למד באקדמיה הצבאית של ורמונט, כיום אוניברסיטת נוריץ'. ב-1833 הוא התקבל ללשכת עורכי הדין והחל לעסוק במקצועו בג'קסון שבקרוליינה הצפונית. בין השנים 1842 – 1843 הוא כיהן כחבר באספה הכללית של המדינה ושימש כתובע של מחוז נורת'האמפטון. בין השנים 1855 – 1859 הוא כיהן בתפקיד מושל קרוליינה הצפונית. לאחר מכן הוא נבחר לסנאט ארצות הברית וכיהן בו עד פרוץ מלחמת האזרחים. עם פרישת מדינות הדרום מן האיחוד הוא התפטר והורחק מהסנאט. ב-1861 הוא מונה על ידי נשיא הקונפדרציה ג'פרסון דייוויס לתובע הכללי של הקונפדרציה, תפקיד בו הוא כיהן עד התפטרותו ב-1862. הוא המשיך בעיסוקו בעריכת דין עד מותו ב-1872 והיה גם יושב הראש של הוועד המנהל המרכזי של המפלגה הדמוקרטית בקרוליינה הצפונית (אז נקראה המפלגה הדמוקרטית-שמרנית). הוא נטמן בבית הקברות אוקווד שבראלי, קרוליינה הצפונית.

==קישורים חיצוניים==
* 
* [https://www.findagrave.com/memorial/7147679 תומאס בראג] באתר Find a Grave
* 

קטגוריה:פוליטיקאים דרומיים במלחמת האזרחים האמריקנית
קטגוריה:מושלי קרוליינה הצפונית
קטגוריה:בוגרי אוניברסיטת נורוויץ'
קטגוריה:חברי הסנאט של ארצות הברית מקרוליינה הצפונית
קטגוריה:סנאטורים חברי המפלגה הדמוקרטית
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1810
קטגוריה:אמריקאים שנפטרו ב-1872
אמה גרינוול

אמה גרינוול (באנגלית: Emma Greenwell; נולדה ב-14 בינואר 1989) היא שחקנית אמריקאית-אנגלייה.

מוכרת בעיקר עקב משחקה כמנדי מילקוביץ' בסדרת הטלוויזיה האמריקאית "חסרי בושה".

==ביוגרפיה==
גרינוול נולדה בעיר גריניץ' שבקונטיקט לאב אנגלי ואם צרפתייה.<ref></ref> משפחתה חזרה ללונדון כשהייתה בת פחות משנתיים.

היא למדה במשך שנה באקדמיה למוזיקה ולאמנויות הדרמה של לונדון, ולאחר מכן עברה ללוס אנג'לס. הופעתה הראשונה בטלוויזיה הייתה בסדרת הטלוויזיה האמריקאית "חסרי בושה" של רשת שואוטיים, בה שיחקה בשנים 2012–2016, במהלך 36 פרקים.

בשנת 2012 שיחקה ב-3 פרקים של סדרת הטלוויזיה "דם אמיתי". בשנת 2013 שיחקה בסרט "אנשי רוח הרפאים". בשנת 2016 שיחקה בתפקידים מרכזיים בסרטים "גאווה ודעה קדומה וזומבים" ו"אהבה וידידות".

בשנים 2016–2018 שיחקה בתפקיד הראשי בסדרת הטלוויזיה האמריקאית "הנתיב".

בשנת 2019 שיחקה בתפקיד הראשי במיני-סדרה "הגשר". באותה שנה שיחקה גם בתפקיד מרכזי בסרט "Rattlesnake".

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות קולנוע וטלוויזיה אנגליות
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
קטגוריה:אנגליות שנולדו ב-1989
קטגוריה:אנגלים שנולדו ב-1989
וולוו סנאבה

וולוו סנאבה (בשוודית: Volvo Snabbe) היא משאית קלה מתוצרת וולוו משאיות, בבעלות יצרנית הרכב השוודית וולוו, אשר יוצרה בין השנים 1956–1975 בשוודיה.

יוצרו כ-25,000 יחידות.

==דגמים==
* "L420-430" – בדגמים "L420-430" הורכבו מנועי בנזין V8 צילינדרים, מנוע "וולוו" מסוג "B36" . דגמי "L420" היו בעלי כושר מטען מקסימלי של 3.0 טון, דגמי "L430 Trygge" היו בעלי כושר מטען מקסימלי של 5.0 טון. דגמי "L420-430" יוצרו בין השנים 1956–1966.
* "L425-435" – בדגמים "L425-435 הורכבו מנועי דיזל 4 צילינדרים, מסוג "D36", יוצר בין השנים 1963–1966.
* "F82-83" – בדגמים "F82-83" הורכבו מנועי דיזל 4 צילינדרים, מסוג "D39", מתוצרת פרקינס מסוג "Perkins 4.236" יוצר בין השנים 1967–1975.

==תצורות דגמי "וולוו סנאבה"==
* משאית קלה
* אוטובוס
===סוגי מנועים===
* מנוע בנזין
* מנוע דיזל

== תמונות ==
<gallery mode="packed" heights="170">
קובץ:Volvo L43012 Trygge V8 (4652889227).jpg | "וולוו סנאבה" דגם "L43012 Trygge"
קובץ:Volvo-Korsvegen-hh.jpg | "וולוו סנאבה" – אוטובוס
</gallery>

==ראו גם==
* וולוו
* וולוו LV4
* וולוו שארפנוז
* וולוו סדרה LV60
* וולוו סדרה LV66
* וולוו סדרה LV76
* וולוו סדרה LV81
* וולוו בראג'

== קישורים חיצוניים ==

* 
* 

== הערות שוליים ==

סנאבה
קטגוריה:משאיות
קטגוריה:דגמי אוטובוסים
קטגוריה:כלי רכב שהושקו ב-1956
קטגוריה:כלי רכב שוודיים
סקדה

שוטרים בגדוד ה-21 במשטרת לטביה מרכיבים קבוצת נשים יהודיות לשם הוצאה להורג בחוף סמוך ל[[לייפאיה ב-15 בדצמבר 1941.]]
בית קברות ואתר הנצחה בסקדה 
סקדה (בלטבית: Šķēde) הוא יישוב פרברי ליד לייפאיה שבלטביה, בקהילת מדזה (Medze) שבמחוז גרובינה (Grobiņa). סקדה שוכנת בגבול הצפוני של העיר לייפאיה. סקדה הייתה הקואופרטיב הגדול ביותר בלטביה בתקופת לטביה הקומוניסטית. אחד המאפיינים הבולטים שלה הוא שמות רחובותיה, המכונים "קווים" וממוספרים בין 1 ל-18. כתובות טיפוסיות בסקדה עשויות להופיע כך: "סקדה 1-15-2". עד שנת 2005, המטמנה העיקרית של לייפאיה שכנה ליד סקדה.<ref>[http://www.kurzemes-vards.lv/?doc=30599 Kurzemes Vārds, 03.02.2005] </ref>

== היסטוריה ==
סקדה ידועה גם עקב מעשי הטבח הנאצים בלייפאיה בשנת 1941. מבצעי הרציחות העיקריות היו יחידות של האיינזצגרופן, האס דה, משטרת הסדר ומשטרת העזר הלטבית. אלפים מיהודי לייפאיה הועברו לסקדה ושם, על חוף הים, נורו למוות. כוחות ורמאכט וכוחות חיל הים הגרמנים השתתפו גם הם בירי. בנוסף ליהודים, רצחו הנאצים ומשתפי הפעולה הלטביים שלהם גם צוענים, קומוניסטים, חולי נפש ובני ערובה אחרים. לזכר הטבח הוצבה מצבת זיכרון מאבן בדיונות הסמוכות לסקדה.

==קישורים חיצוניים==
* עדותו של ריינהרד וינר (Wiener), אשר צילם את ההוצאות להורג של יהודי לייפאיה בסקדה, באתר יד ושם ([https://www.youtube.com/watch?v=npypqxdFY1c חלק ראשון], [https://www.youtube.com/watch?v=-uOlNSCPs40 חלק שני])
* [http://www.yadvashem.org/yv/he/righteous/stories/sedul.asp מצילי יהודים ניצולי הטבח בסקדה]: רוברט ויוהנה סדול (Roberts and Johanna Sedul) ואוטיליה שימלפפנינג (Otilija Schimelpfening), באתר יד ושם
* [https://www.yadvashem.org/he/righteous/stories/sedul/liepaja-murder-evidence.html הצלת עדות מצולמת לרצח יהודי לייפאיה בסקדה], באתר "יד ושם"

== הערות שוליים ==

קטגוריה:מעשי טבח בשואה
קטגוריה:איינזצגרופן
קטגוריה:מלחמת העולם השנייה: 1941
קטגוריה:שואת יהודי לטביה
קטגוריה:לטביה: גאוגרפיה
תחת זיו כוכבי שמים

תחת זיו כוכבי שמיים (במקור ביידיש: אונטער דײַנע ווײַסע שטערן) הוא שיר שנכתב על ידי משורר היידיש אברהם סוצקבר בגטו וילנה.

==תולדות השיר==
על פי עדות המחבר ביומנו השיר נכתב בשנת 1943 כאשר התחבא בעליית גג בגטו בעודו שוכב כששה שבועות ופניו כלפי מעלה, כשאמו ואשתו מביאות לו אוכל מפעם לפעם. שם גם חלה וקדח בחום גבוה ופחד לרדת שמא יתגלה. כך חיבר את השיר המתאר את הימלטותו ממקום למקום ולבסוף את מנחו בעליית הגג ופניו לנוכח הכוכבים. השיר התפרסם עוד בתקופת הגטו והוּשר במועדון הנוער. לאחר השואה נפוץ במחנות העקורים והיום הוא אחד השירים המזוהים עם טקסי יום השואה.

==תוכן השיר==
השיר הוא מעין דו-שיח בין המשורר המדבר בגוף ראשון לבין האל. המחבר מביט בלילה אל הכוכבים ומבקש " שִׂים עָלַי אֶת כַּף יָדְךָ!". הכוכבים אכן שולחים את אורם אל המחבר אך לו אין דבר כדי להחזיר לאלהים. לדבריו רק על אלהים הוא משליך את יהבו, ומנגד הוא שואל "אַיֶּךָּ, אֵל?". בשיר מופיעים המילים "מרתפים", "סמטאות", "עליות", "גגות" – המרמזים על מנוסת המחבר מפני המרצחים. רק במקום אחד כתוב במפורש – "דְּמִי הָרֶצַח מְחַלְחֵל", עדותו של המחבר למעשי הרצח המקיפים אותו.

==לחן==
השיר הולחן עוד בגטו וילנא על ידי אברהם ברודנו (אברהמל ברודנאָ), פועל פשוט מהגטו. ברודנו נרצח במחנה הריכוז קלוגה ב-1944.

==תרגום לעברית==
לשיר מספר תרגומים בעברית. המפורסם הוא של יצחק כפכפי. תרגומים נוספים הם משל שלמה אבן-שושן אוריאל אופק ויורם טהר-לב.

להלן הטקסט המקורי והתרגום של שני הבתים הראשונים:
<center>
{|
| valign="top" style = "width:18em;"|

| valign="top" style = "width:18em;"|

| valign="top" style = "width:18em;"|

|}
</center>

==קישורים חיצוניים==
* 
* – ביצוע של חמדה לוי על פי תרגומו של שלמה אבן-שושן
* – בביצועים שונים

===ביצועים של השיר===
* – בטקס יום השואה ביד ושם (עברית ויידיש)
* 
* - ביידיש
* 
* 
* - ביידיש
* 
* – בטקס יום השואה ביד ושם

==הערות שוליים==

קטגוריה:שירי 1943
קטגוריה:שירים ביידיש
קטגוריה:שירת השואה
קטגוריה:שירי מלחמת העולם השנייה
קטגוריה:גטו וילנה
קטגוריה:זיכרון שואת יהודי ליטא
קטגוריה:שירים על השואה
קטגוריה:שירים שתורגמו לעברית
ג'יימס דונלדסון

ג'יימס לי דונלדסון השלישי (באנגלית: James Lee Donaldson III; נולד ב-17 באוגוסט 1957) הוא כדורסלן עבר בריטי-אמריקאי, אשר שיחק באופן פעיל בין השנים 1979–1999. בין העונות – שיחק בליגת ה-NBA, ולאורך התקופה השתתף פעם אחת במשחק האולסטאר, ורשם ממוצעים כוללים של 8.6 נקודות, 7.8 ריבאונדים ו-1.3 חסימות למשחק.

==נעורים וקריירת מכללות==
דונלדסון נולד להורים אמריקאים בכפר היצ'ם אשר בצפון-מערב מחוז נורפוק באנגליה, בזמן שאביו הוצב באזור מטעם חיל האוויר של ארצות הברית. בילדותו עברה משפחתו להתגורר בסקרמנטו שבקליפורניה, ארצות הברית, ובשנת 1975 החל ללמוד באוניברסיטת המדינה של וושינגטון. ב-2 עונותיו האחרונות בקבוצת הכדורסל של האוניברסיטה קלע 12.0 נקודות ואסף 11.1 ריבאונדים בממוצע למשחק.

==קריירה מקצועית==
בדראפט ה-NBA{{כ}} 1979 נלקח דונלדסון בבחירה ה-73 (סיבוב רביעי), על ידי סיאטל סופרסוניקס. מכיוון שלא זכה לחוזה מהסופרסוניקס, חתם על חוזה בקבוצת מונטפסקי סיינה אשר השתתפה בליגת העל האיטלקית. לקראת עונת הצטרף לסיאטל, וב-3 עונותיו בקבוצה קלע 7.5 נקודות בממוצע למשחק כמחליפו מהספסל של ג'ק סיקמה. באוגוסט 1983 הועבר לסן דייגו קליפרס, במסגרת טרייד בו נשלח טום צ'יימברס לסופרסוניקס, וב-2 וחצי עונותיו עם הקליפרס רשם ממוצעים של 11.5 נקודות ו-8.1 ריבאונדים למשחק כסנטר הפותח של הקבוצה. בעונת הוביל את כל שחקני ה-NBA באחוזי קליעה מהשדה, עם 63.7%.

בנובמבר 1985 נשלח בטרייד לדאלאס מאבריקס, במדיה שיחק עד פברואר 1992. בתקופתו בדאלאס היה אחד השחקנים הבולטים של הקבוצה, לצד מארק אגוויר, רולנדו בלאקמן, סם פרקינס, דרק הרפר ורוי טארפלי, כשקלע 8.8 נקודות והוריד 9.5 ריבאונדים בממוצע למשחק. דווקא בעונת , בה הציג ממוצעים צנועים יחסית של 7.0 נקודות ו-9.3 ריבאונדים למשחק, נבחר להשתתף במשחק האולסטאר של ה-NBA, הודות לתרומתו ההגנתית. באותה עונה העפילה דאלאס לראשונה בתולדותיה לגמר האזור המערבי, לאחר שגברה על יוסטון רוקטס (3–1) ודנוור נאגטס (4–2) בשתי הסדרות הראשונות. בסדרת גמר המערב הפסידו המאבריקס מול האלופה שבדרך, לוס אנג'לס לייקרס, בתוצאה 3–4.

בפברואר 1992 נשלח דונלדסון בטרייד לניו יורק ניקס, לאחר כ-6 שנים בדאלאס. עד סיום העונה העוקבת, , השתתף ב-20 משחקים בסך הכול במדי הניקס ויוטה ג'אז. בעונת 1993/1994 עבר לשחק עבור הירקליס סלוניקי מליגת העל היוונית, ובעונתו היחידה עמה קלע 12.1 נקודות והוריד 12.2 ריבאונדים בממוצע למשחק. בעונת חזר לשחק עבור הג'אז, וב-40 המשחקים בהם שותף עד לסיום העונה קלע 2.6 נקודות למשחק בלבד. בעת פרישתו מה-NBA בשנת 1995 ניצב במקום השישי בתולדות הליגה באחוזי קליעה מהשדה (57.1%), ובמקום ה-23 בחסימות בקריירה (1,267).

בין השנים 1996–1999 שיחק דונלדסון בקבוצות קחאסול סביליה ו"ברוגאן" הספרדיות, "מונטקטיניטרמה" האיטלקית ו"איפייסטוס לימנו" היוונית, בטרם פרש ממשחק, בגיל 41.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים בריטים
קטגוריה:כדורסלני אוניברסיטת המדינה של וושינגטון
קטגוריה:בחירות דראפט של סיאטל סופרסוניקס
קטגוריה:כדורסלני מנס סאנה סיינה
קטגוריה:כדורסלני סיאטל סופרסוניקס
קטגוריה:כדורסלני סן דייגו קליפרס
קטגוריה:כדורסלני לוס אנג'לס קליפרס
קטגוריה:כדורסלני דאלאס מאבריקס
קטגוריה:כדורסלני ניו יורק ניקס
קטגוריה:כדורסלני יוטה ג'אז
קטגוריה:כדורסלני הירקליס סלוניקי
קטגוריה:כדורסלני קחאסול סביליה
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1957
איתי ברין

איתי ברין הוא קצין בצה"ל בדרגת אלוף-משנה במילואים אשר שימש כנספח צה"ל בפולין בתפקידו האחרון . בעבר פיקד על עוצבת ראם.

==ביוגרפיה==
ברין התגייס לצה"ל ושובץ בחיל השריון. עבר הכשרה כלוחם, קורס מפקדי טנקים וקורס קציני שריון. לאחר הקורס שימש מפקד מחלקה. לאחר מכן מונה למפקד פלוגה. בהמשך מונה לרמ"ד לחימה ולקצין אג"ם של חטיבה 401. היה מפקד הבסיס האחרון של בסיס נבי מוסא בו התקיימו אימוני הצמ"פ של החטיבה ואשר סגר את הבסיס בסוף שנת 2005. בשנים 2012–2013 פיקד על גדוד 9. בזמן קליטת מערכת מעיל רוח על טנקי מרכבה 4 ישב בטנק בזמן שנורה עליו טיל נ"ט על מנת להעביר לחייליו שהמערכת טובה ואמינה. בשנים 2015–2017 פיקד על עוצבת ראם. לאחר מכן מונה לנספח צה"ל בפולין.

כיום עובד כמנכ"ל חברת ליפסקר השייכת לקבוצת שפיר תעשיות ומשמש כסגן מפקד עוצבת הפלדה במילואים.
==חיים אישיים==
ברין נשוי ואב לארבעה.

== הערות שוליים ==

קטגוריה:מפקדי גדודים בחטיבה 401
קטגוריה:מפקדי עוצבת ראם
קטגוריה:אלופי-משנה בצה"ל
קטגוריה:נספחים צבאיים ישראלים בפולין
קטגוריה:ישראלים שנולדו במאה ה-20
וולוו F88

וולוו F88 (בשוודית: Volvo F88) היא סדרת משאיות כבדות מתוצרת וולוו משאיות, בבעלות יצרנית הרכב השוודית וולוו אשר יוצרה בין השנים 1965–1977.

דגמי "וולוו F88" כוללים דגמי משאית סמי-טריילר כבדה (ראו תמונה), כאשר החלק העיקרי בה הוא הגורר אליו ניתן לחבר נגרר. עם ציר נגרר המשקל הגולמי יכול להגיע ל-52.5 טון.

יוצרו 61,200 יחידות.

==דגמים==
* "F88" – הורכב מנוע דיזל, בין השנים 1965–1977.
* "F88" – הורכב מנוע טורבו-דיזל, בין השנים 1965–1977.
* "F89" – הורכב מנוע טורבו-דיזל, בין השנים 1970–1977.

==סוגי הנעות==
* 4x2.
* 6x4.

== תמונות ==
<gallery mode="packed" heights="120">
קובץ:Volvo F88-34T (1968) licenceno ZV-01-81 pic2.JPG| "וולוו F88", שנת 1968
קובץ:Volvo F88-34T (1968) licenceno ZV-01-81 pic1.JPG| "וולוו F88", שנת 1968
קובץ:1970 Volvo FB 88.JPG| "וולוו F88", שנת 1970
קובץ:1970 Volvo FB 88 pic2.JPG| "וולוו F88", שנת 1970
קובץ:Volvo G88, National Road Transport Hall of Fame, 2015.JPG| "וולוו F88"
קובץ:Volvo F 88-49 T SI Truck 1970.jpg| "וולוו F88", שנת 1970
קובץ:Volvo F88-38T pic.JPG| "וולוו F88"
קובץ:Volvo F88-49T Truck 1966.jpg | "וולוו F88", שנת 1966
קובץ:InsideG88.jpg | "וולוו F88" – מבט לתא הנהג ולוח מחוונים
</gallery>

==ראו גם==
* וולוו
* וולוו ויקינג
* וולוו טיטאן
* וולוו F10, F12, F16

== קישורים חיצוניים ==

* 
* 
* 
* [https://www.flickr.com/photos/dutchpeter/24974635442 "וולוו F88" - תמונה] (flickr.com/photos)

== הערות שוליים ==

F88
קטגוריה:משאיות
קטגוריה:כלי רכב שהושקו ב-1965
קטגוריה:כלי רכב שוודיים
ניסיון ההתנקשות בגולדה מאיר

ניסיון ההתנקשות בגולדה מאיר היה נסיון התנקשות שהתרחש ב-4 במרץ 1973, בעת ביקורה של מאיר בארצות הברית, בידי ארגון ספטמבר השחור, באמצעות ניסיון לפוצץ מכוניות תופת שהוצבו בסמוך למוקדים ישראלים בהם עברה במהלך הביקור. ניסיון ההתנקשות בוצע כנקמה על מבצע זעם האל שבו חוסלו אנשי הארגון.

== הרקע לאירועים ==
בחודש ספטמבר 1972, במהלך אולימפיאדת מינכן, רצח ארגון הטרור "ספטמבר השחור" אחד עשר ספורטאים מהמשלחת הישראלית לאולימפיאדה. כתגובה פתחה ישראל במסע חיסולים כנגד ראשי הארגון וחברי ארגון הטרור, וכן ב"מבצע זעם האל", שתכליתו הייתה חיסול כל האחראים לטבח הספורטאים. ארגון "ספטמבר השחור", מנגד, נקם את נקמתו באמצעות התנקשויות בנציגים ישראלים, דוגמת הריגת איש המוסד ברוך כהן במדריד, וניסיון ההתנקשות באיש המוסד צדוק אופיר באמצעות סוכן כפול. יש הטוענים שגם רצח ג'ו אלון בוצע על ידי ספטמבר השחור.

== מהלך האירועים ==
בחודש מרץ 1973 החליט הארגון לפגוע בדמות הישראלית הבכירה ביותר - ראש ממשלת ישראל גולדה מאיר. לקראת ביקורה הצפוי של מאיר בארצות הברית, הוטמנו שלוש מכוניות תופת עמוסות במאות ק"ג חומר נפץ במספר מוקדים ישראלים בניו יורק - שתי מכוניות הוצבו בשדרה החמישית במנהטן בסמוך לבנקים ישראלים, ומכונית תופת נוספת הוצבה בנמל התעופה הבינלאומי ג'ון פ. קנדי בסמוך לטרמינל של חברת התעופה אל על.

ב-4 במרץ בעת ביקורה של מאיר בעיר, התבצע ניסיון להפעיל מרחוק את מכוניות התופת בעת שעברה מאיר בסמוך אליהן, אולם המכוניות לא התפוצצו בשל כשל טכני במטעני החבלה שהוטמנו בהן.

ב-6 במרץ, לאחר שהסוכנות לביטחון לאומי ירטה התקשרות של ח'אלד אל-ג'ווארי, איש "ספטמבר השחור" שתכנן את ההתנקשות, החלו משטרת ארצות הברית וה-FBI בחיפוש אחר מכוניות התופת. שתי מכוניות התגלו במגרש מכוניות אליו נגררו ב-5 במרץ, והמכונית שהוצבה בסמוך לטרמינל אל על בנמל התעופה אותרה ב-7 במרץ ונוטרלה על ידי חבלני המשטרה.

== אחרית דבר ==
ב-3 בפברואר 2009, לאחר שהיו חסויים במשך השנים, הותרו לפרסום המסמכים אודות ניסיון ההתנקשות במאיר.

אל-ג'ווארי, שהיה אזרח עיראקי, ברח מארצות הברית ונתפס לבסוף בשנת 1991, כשהגיע לתוניסיה על-מנת להשתתף בהלוויה. הוא נידון ל-30 שנות מאסר, אך השתחרר בחודש פברואר 2009 לאחר שריצה מחצית מעונשו.

==ראו גם==
* טרור בארצות הברית

== קישורים חיצוניים ==
* 

== הערות שוליים ==

קטגוריה:ניסיונות התנקשות
קטגוריה:גולדה מאיר
קטגוריה:1973 בישראל
קטגוריה:1973 בארצות הברית
קטגוריה:ספטמבר השחור (ארגון)
ז'נאן בסול

ז'נאן בסול (נולדה ב-16 באוגוסט 1990) היא עיתונאית עצמאית, עורכת ספרותית, מבקרת ספרות ומתרגמת פלסטינית אזרחית ישראל. חברה בחוג המתרגמים של מכתוב – סדרת תרגומי פרוזה ושירה מערבית בהוצאת מכון ון ליר בירושלים. לשעבר עמיתת מחקר בפורום לחשיבה אזורית.

הייתה הכתבת הכלכלית הערביה הראשונה ב"דה-מרקר".

==ביוגרפיה==

נולדה בריינה. בוגרת תואר ראשון בספרות אנגלית באוניברסיטה העברית.

הייתה כתבת ב"המקום הכי חם בגיהנום" וב-i24NEWS.

סיקרה עבור "Time Out תל אביב" את העולם הערבי והמגזר הערבי בישראל, וכן פרסמה כתבות בתחום האמנות.

מ-2015 עד 2017 שימשה ככתבת לענייני עבודה ב"דה-מרקר" וכתבת לענייני ספרות במוסף "גלריה" של "הארץ".

במסגרת העבודה העיתונאית עסקה בקשר בין כלכלה ופוליטיקה לתרבות בכלל וספרות בפרט, ובתרבות מהעולם הערבי, וכן בענייני השכבות המוחלשות בישראל, בדגש על נשים (לדוגמה: אבטלה בקרב נשים בדואיות, נשים ממזרח ירושלים ותנאי העבודה והמגורים של מהגרות עבודה בישראל).

נכון ל-2019 היא עיתונאית עצמאית.

כתבה באתר הפורום לחשיבה אזורית, ובמסגרת זו התמקדה בתרבות ובכלכלה בעולם הערבי שלאחר האביב הערבי, ובסוגיות כלכליות הנוגעות למיעוט הערבי בישראל.

בשנת 2022 השתתפה בהקמת הוצאת סשת<ref>[https://seshatph.com אתר הוצאת סשת לתרגום מקביל לעברית וערבית]</ref> לתרגום מקביל של ספרי ילדים לעברית וערבית.

בשנת 2024 תרגמה לערבית את הקטלוג של התערוכה 'על תקוות וחלופות אחרות' امال محاطمة وفرص ضاعيية של נטע ליבר שפר במוזיאון תל אביב לאמנות<ref></ref>.

בסול מתגוררת בתל אביב.

==קישורים חיצוניים==

* [http://a-list.org.il/profile-page/334 הפרופיל של ז'נאן בסול], באתר A-List
* 
* [https://www.youtube.com/watch?v=qMUtMM6Ps64 הסכסוך והחברה הערבית בישראל], מרכז אדוה, באתר יוטיוב, 2 ביוני 2019

===מאמרים וכתבות===
* 
* 
* [https://timeout.co.il/writers/זנאן-בסול כתבות של ז'נאן בסול], באתר טיים-אאוט
* [https://www.regthink.org/about/author.php?id=299 כתבות של ז'נאן בסול], באתר הפורום לחשיבה אזורית
* 

==הערות שוליים==

קטגוריה:עיתונאיות ערביות ישראליות
קטגוריה:עיתונאים ערבים ישראלים
קטגוריה:עורכות ספרותיות ישראליות
קטגוריה:מתרגמות ישראליות
קטגוריה:תל אביב-יפו: אישים
קטגוריה:סגל הארץ
קטגוריה:סגל Time Out תל אביב
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:מתרגמים מערבית לעברית
קטגוריה:מבקרות ספרות ישראליות
קטגוריה:ריינה: אישים
קטגוריה:עורכים ספרותיים ישראלים
קטגוריה:מתרגמים ישראלים
קטגוריה:מבקרי ספרות ישראלים
קטגוריה:ישראליות שנולדו ב-1990
קטגוריה:ישראלים שנולדו ב-1990
גבי כנען

גבריאל (גבי) כנען (1936–1998) היה רופא ישראלי, ששימש מנהל בית חולים זיו ומנהל בית חולים פוריה. כקצין ורופא צבאי בצה"ל, עוטר בעיטור העוז על פועלו במלחמת יום הכיפורים.

==ביוגרפיה==
כנען (במקור כהנסקי) שירת בחטיבת הצנחנים ולחם עימה במלחמת סיני. בשירות המילואים שירת בחטיבה 55 ובמלחמת ששת הימים השתתף במערכה על ירושלים.

ב-1960 החל בלימודי רפואה באוניברסיטת בזל בשווייץ. לאחר הלימודים התמחה בקרדיולוגיה בקליפורניה ובמכון הלב של טקסס ביוסטון. ב-1973 חזר לישראל ועבד בבית החולים תל-השומר.

במלחמת יום הכיפורים לחם כרופא גדודי של גדוד 66 בחטיבה 55. על פועלו עוטר בעיטור העוז.

לאחר המלחמה היה פעיל בתנועת המחאה "ישראל שלנו" יחד עם אסא קדמוני, מוטי אשכנזי ויוחאי בן נון.

ב-1977 מונה למנהל המחלקה הכירורגית בבית החולים רבקה זיו. ב-1980 מונה למנהל בית חולים פוריה. ב-1984 מונה במקביל גם למנהל בפועל של בית חולים זיו ובספטמבר 1988 מונה למנהל קבוע של בית חולים זיו.

תלונות על אי סדרים בניהול בית החולים, הובילו לחקירה בגין פעילותו. ב-1993 הוגש נגדו כתב אישום בשש עבירות של מרמה והפרת אמונים בתאגיד, סחיטה באיומים, שימוש לרעה בסמכותו, קבלת דבר במרמה וקבלת דבר במרמה בנסיבות מחמירות. ב-1998 הורשע בבית משפט השלום בטבריה בארבע עבירות של מרמה והפרת אמונים, קבלת דבר במרמה וקבלת דבר במרמה בנסיבות מחמירות. בעקבות ההרשעה שם קץ לחייו והובא למנוחות בקיבוץ גינוסר. אחותו הגישה ערעור לאחר מותו בשמו, לאחר שבית המשפט המחוזי פסק באופן תקדימי שקרובי משפחתו של מורשע שמת יוכלו להגיש ערעור בשמו. ב-2001 זוכה ידי בית המשפט המחוזי בחיפה ממרבית האישומים שבגינם הורשע, והותרה על כנה הרשעה בגין קבלת 2,600 שקל עבור העסקת אשתו במשרת פסיכולוגית בבית החולים.

== חיים אישיים ==
כנען היה נשוי לנורית כנען-קדר, בניהם הם הפילוסוף חגי כנען והמוזיקאי יונתן כנען. לאחר גירושיהם נישא שנית לדורית ולזוג בת. על שמו קרויה ספריה רפואית בבית החולים פוריה.

==קישורים חיצוניים==
* 
* 
* 
* 
* עמי סלנט, [http://www.lifestories2.info/2019/10/02/מה-הרג-את-הרופא-דר-גבי-כנען/ מה הרג את הרופא ד"ר גבי כנען ?], באתר "חיים של אחרים"

קטגוריה:מעוטרי עיטור העוז במלחמת יום הכיפורים
קטגוריה:בוגרי אוניברסיטת בזל
קטגוריה:מנהלי המרכז הרפואי זיו
קטגוריה:רופאים צבאיים ישראלים
קטגוריה:קרדיולוגים ישראלים
קטגוריה:מנהלי מרכז רפואי פוריה
קטגוריה:מתאבדים ישראלים
קטגוריה:מורשעים בדין בישראל
קטגוריה:אישים הקבורים בגינוסר
קטגוריה:ישראל: מורשעים שזוכו
קטגוריה:ישראלים שנולדו ב-1936
קטגוריה:ישראלים שנפטרו ב-1998
קטגוריה:חיילי חיל הרגלים במלחמת סיני
קטגוריה:חיילי חיל הרגלים במלחמת ששת הימים
קטגוריה:חיילי חיל הרפואה במלחמת יום הכיפורים
טיירוס תומאס

טיירוס ויין תומאס (באנגלית: Tyrus Wayne Thomas; נולד ב-17 באוגוסט 1986) הוא כדורסלן עבר אמריקאי, אשר שיחק באופן פעיל בין השנים 2006–2016. ממוצעיו הכוללים לאורך הקריירה בליגת ה-NBA הם 7.7 נקודות, 4.8 ריבאונדים ו-1.3 חסימות למשחק.

==קריירת תיכונים ומכללות==
תומאס נולד וגדל בבאטון רוז' שבלואיזיאנה, ולמד ב"תיכון מקינלי" המקומי. רק בשנתו השלישית בתיכון הצטרף לקבוצת הכדורסל שלו, ובעונתו הרביעית והאחרונה בקבוצה רשם ממוצעים של כ-16 נקודות, 12 ריבאונדים ו-6 חסימות למשחק.

בשנת 2004 החל ללמוד באוניברסיטת המדינה של לואיזיאנה, אך באחד ממשחקי קדם-העונה של קבוצת הכדורסל נפצע בצווארו ונאלץ להחמיץ את העונה כולה. בעונת 2005/2006 שימש כשחקן חמישייה קבוע, לצד גלן דייוויס וגארט טמפל, ובסיומה זכה בתואר "שחקן ההגנה של העונה במחוז ה-SEC" לאחר שהעמיד ממוצעים של 12.3 נקודות, 9.2 ריבאונדים ו-3.1 חסימות למשחק. באותה עונה העפילה הקבוצה בפעם הרביעית בתולדותיה והראשונה מזה 20 שנה לשלב פיינל פור טורניר אליפות המכללות, לאחר שגברה ברבע הגמר על אוניברסיטת טקסס בתוצאה 70–60. במשחק קלע תומאס 21 נקודות, והגביל את כוכב טקסס למרכוס אולדרידג' ל-4 נקודות בלבד. במשחק חצי הגמר מול UCLA קלע תומאס 5 נקודות בלבד, וקבוצתו הפסידה בתוצאה 45–59.

==קריירה מקצועית==
בדראפט ה-NBA{{כ}} 2006 נלקח תומאס על ידי פורטלנד טרייל בלייזרס בבחירה הרביעית, ומיד נשלח בטרייד (לצד ויקטור חריאפה) לשיקגו בולס בתמורה ללמרכוס אולדרידג', אשר נבחר בבחירה השנייה של אותו הדראפט. במהלך עונת הרוקי שלו השתתף בתחרות ההטבעות של ה-NBA, בה זכה ג'רלד גרין. לאורך העונה קלע 5.2 נקודות בממוצע למשחק, ובסיומה נבחר לחמישיית הרוקיז השנייה של העונה. בעונת פתח ב-61 ממשחקי הבולס, ורשם שיאי קריירה של 10.8 נקודות, 6.4 ריבאונדים ו-1.9 חסימות בממוצע למשחק.

בפברואר 2010, לאחר כ-3 עונות וחצי בשיקגו, הועבר תומאס בטרייד לשארלוט בובקאטס בתמורה לרונלד מארי, אייסי לואו ובחירת דראפט עתידית. בקיץ 2010 חתם על הארכת חוזה בשארלוט ל-5 עונות נוספות, עבור כ-40 מיליון דולר. בעונת רשמו הבובקאטס את מאזן הניצחונות הגרוע בתולדות הליגה, 7–59 (10.6%). ביולי 2013 שוחרר תומאס מהקבוצה תחת "סעיף האמנסטי", כשנתיים לפני תום חוזהו. ב-146 משחקיו בקבוצה קלע 7.5 נקודות והוריד 4.4 ריבאונדים בממוצע למשחק.

בינואר 2015 חזר תומאס לשחק לאחר כשנה וחצי מחוץ למגרשים, כשחתם על חוזה בקבוצת איווה אנרג'י מליגת הפיתוח של ה-NBA. לאחר כשבוע חתם על חוזה ל-10 ימים בממפיס גריזליס, ובסיומו חזר לאיווה. ב-16 משחקיו בליגת הפיתוח העמיד ממוצעים של 5.6 נקודות ו-4.1 ריבאונדים למשחק.

לקראת עונת 2015/2016 חתם על חוזה באייסברן ברמרהאפן מליגת העל הגרמנית, ועד לשחרורו מהקבוצה בפברואר 2016 קלע 3.6 נקודות בממוצע למשחק.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:לואיזיאנה: כדורסלנים
קטגוריה:כדורסלני אוניברסיטת המדינה של לואיזיאנה
קטגוריה:בחירות דראפט של פורטלנד טרייל בלייזרס
קטגוריה:כדורסלני שיקגו בולס
קטגוריה:כדורסלני שארלוט בובקאטס
קטגוריה:כדורסלני איווה וולבס
קטגוריה:כדורסלני ממפיס גריזליס
קטגוריה:כדורסלני אייסברן ברמרהאפן
קטגוריה:אמריקאים שנולדו ב-1986
Goodnight, Irene

Goodnight, Irene (בעברית: לילה טוב, איירין) הוא שיר אמריקאי, שהוקלט לראשונה על ידי זמר הפולק, לדבלי ב-1933 ולאחר מכן על ידי אמנים רבים, בהם פיט סיגר והוויברז, פרנק סינטרה, נט קינג קול, ג'וני קאש, אריק קלפטון, ג'רי לי לואיס, ג'ימי הנדריקס וליטל ריצ'רד, מיסיסיפי ג'ון הארט, ואן מוריסון, טום ווייטס ועוד. הגרסה של הוויברז שהתה 13 שבועות במקום הראשון של מצעד הפזמונים של בילבורד בשנת 1950. שתי גרסאות מוקלטות של השיר נכללו בהיכל התהילה של פרס גראמי.

== גרסת לדבלי ==
המוזיקולוג וחוקר הפולקלור אלן לומקס הקליט את זמר הפולק לדבלי בשנות השלושים, בעת שהזמר ריצה עונש מאסר בכלא בלואיזיאנה. בין היתר נשמרו הקלטות אלה בספריית הקונגרס כתיעוד שירי עם של צאצאי עבדים בדרום ארצות הברית. לדברי לדבלי, הוא שר את השיר עוד מ-1908. דפי תווים מאת ג'וסי דייוויס (Gussie Davis) הכוללים גרסה של השיר קיימים משנת 1887, אך עם מילים שונות ברובן מאלו ששר לדבלי ובמקצב שונה (המקצב המקורי היה ואלס קלאסי). עם זאת, ייתכן שמקורותיו קודמים אף לכך.

השיר מספר על אשה שנישאה לנווד ומהמר, שעוזב אותה מיד לאחר נישואיהם ואינו מסוגל לוותר על החופש שלו. זאת, בעוד אשתו מפצירה בו לשוב אליה ולבלות עמה את לילותיו.

השיר ראה אור בתקליט Negro Folk Songs as Sung by Lead Belly משנת 1936 בהפקת לומקס וספריית הקונגרס. בשנת 2002 נכללה ההקלטה בהיכל התהילה של פרס גראמי.

== גרסאות כיסוי ==
הוויברז הקליטו את השיר ב-1950, שנה לאחר מותו של לדבלי. השיר זכה להצלחה עצומה ושהה 13 שבועות במקום הראשון של מצעד הפזמונים של בילבורד (הבי-סייד של הסינגל היה ביצוע של השיר הישראלי צאנה צאנה). בשנת 2006 נכללה ההקלטה בהיכל התהילה של פרס גראמי. הוויברז יצרו גרסה נאמנה יחסית למקור, אך עידנו את לשונו הבוטה של לדבלי.

מיד לאחר הוויברז, הקליט פרנק סינטרה גרסה משלו לשיר, שהגיע למקום החמישי במצעד. לחאר מכן הוקלטו גם גרסאות קאנטרי ורית'ם אנד בלוז. חלק ניכר מהמבצעים שינו את מילות השיר.

ב-1952 הקליט שמשון בר-נוי את השיר "ליל מנוחה, איירין" בחברת מקולית לתרגומו (הלא מילולי) של אברהם ברושי.

== השיר בתרבות ==
השיר משמש גם כהמנון האוהדים של מועדון הכדורגל בריסטול רוברס.

השיר, בביצוע של הוויברז, שודר מדי לילה בתחנת הרדיו של אייבי נתן, "קול השלום".

== קישורים חיצוניים ==

* [https://www.ft.com/content/ba35fd76-6928-11e5-97d0-1456a776a4f5 The Life of a Song: ‘Goodnight, Irene’]
* [https://genius.com/Lead-belly-goodnight-irene-lyrics מילות השיר בביצוע לדבלי]
* [https://genius.com/The-weavers-goodnight-irene-lyrics מילות השיר בביצוע הוויברז]
* דוד אסף, [http://onegshabbat.blogspot.com/2015/06/blog-post_8.html לילה טוב, איירין: פרידה מרוני גילברט ומלהקת 'האורגים']

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שירים באנגלית
קטגוריה:שירי פולק
קטגוריה:זוכי פרס גראמי
וונקה מיהרה

וונקה מיהרה (בנורווגית: Wenche Myhre; נולדה ב-15 בפברואר 1947) היא זמרת נורווגית.

==ביוגרפיה==
מיהרה נולדה בפרבר של אוסלו, בהיותה בת שלוש עשרה קיבלה חוזה הקלטות על ידי מפיק מוזיקלי, זאת לאחר שזכתה בתחרות כישרונות שאורגנה על ידי העיתון "Verdens Gang".

ב-1963 שלושה משיריה דורגו גבוה בטבלאות מצעדי הפזמונים, באותה שנה הופיע לראשונה בסרט בקולנוע.

היא ייצגה את גרמניה המערבית באירוויזיון 1968 עם השיר "Ein Hoch der Liebe" והייתה במקום השישי.

היא השתתפה מספר פעמים ב-"Melodi Grand Prix", תחרות המוזיקה הנורווגית בה הזוכה מייצג את נורווגיה באירוויזיון.

ב-1968 הופיעה בסרט הקומדייה "Mannen som ikke kunne le" שזכה להצלחה בנורווגיה.

ב-1986 הנחתה את התחרות הגרמנית המקדימה לאירוויזיון שבאותה שנה נורווגיה מדינתה אירחה את התחרות.

בין 2004–2006 היא ביצעה סיבוב הופעות ביחד עם הזמרות סיב מאלמקוויסט וגיטה הנינג.

ב-2009 היא דיבבה את מאמא אודי בדיבוב הנורווגי של הנסיכה והצפרדע.

היא הייתה נשואה מספר פעמים ולה ארבעה ילדים.

==קישורים חיצוניים==

* 

קטגוריה:זמרות נורווגיות
קטגוריה:משתתפי אירוויזיון 1968
קטגוריה:נציגי גרמניה באירוויזיון
קטגוריה:נשים זוכות פרסים
קטגוריה:מדבבות נורווגיות
קטגוריה:מדבבים נורווגים
קטגוריה:זמרים נורווגים
קטגוריה:שחקניות קולנוע וטלוויזיה נורווגיות
קטגוריה:שחקני קולנוע וטלוויזיה נורווגים
קטגוריה:ילידות 1947
קטגוריה:נורווגים שנולדו ב-1947
פרננדו פטרנוסטר

פרננדו פטרנוסטר (בספרדית: Fernando Paternoster; 24 במאי 1903 – 6 ביוני 1967) היה כדורגלן ומאמן ארגנטינאי, ששיחק בעמדת המגן השמאלי.

==ביוגרפיה==
פטרנוסטר החל את הקריירה בקבוצת הנוער של אטלנטה (ארגנטינה) בשנת 1919. את פריצת הדרך עשה שנתיים לאחר מכן כשהצטרף לקבוצה הראשונה. בשנת 1926 הצטרף לראסינג קלוב שם שיחק עד שנת 1932. בין השנים 1930–1931 הושאל לולס סארספילד, שם עשה סיבוב הופעות פאן-אמריקאי מהמדינות צ'ילה עד לארצות הברית. בשנת 1936 ערך הופעה יחידה במועדון ארחנטינוס ג'וניורס. 

בנבחרת ארגנטינה ערך 16 הופעות בין השנים 1928–1930. בזמן זה שיחק באולימפיאדת אמסטרדם (1928) וזכה בקופה אמריקה בשנת 1929. במונדיאל 1930 שנערך באורוגוואי, והיה גם המונדיאל הראשון בהיסטוריה, הגיע עם ארגנטינה עד למשחק הגמר, שבו הפסידה ארגנטינה בתוצאה 4–2 למארחת אורוגוואי.

===קריירת אימון===
פטרנוסטר נהיה מאמן לאחר פרישתו מקריירת משחק ואימן במדינה קולומביה כמה קבוצות, ובהן מיונאריוס, דפורטיבו מאניסלס ואתלטיקו נסיונל, איתה גם זכה באליפות קולומביה בשנת 1954. פטרנוסטר נבחר גם לאמן את נבחרת קולומביה בכדורגל. בשנותיו המאוחרות עזר בקידום הכדורגל באקוודור כשאימן את המועדון אמלק וזכה איתם באליפות אקוודור בשנת 1965.

==קישורים חיצוניים==

קטגוריה:כדורגלני מונדיאל 1930
קטגוריה:כדורגלני ראסינג קלוב
קטגוריה:כדורגלני ארחנטינוס ג'וניורס
קטגוריה:כדורגלני ולס סארספילד
קטגוריה:כדורגלני נבחרת ארגנטינה
קטגוריה:מאמני נבחרת קולומביה בכדורגל
קטגוריה:מאמני כדורגל ארגנטינאים
קטגוריה:מגני כדורגל ארגנטינאים
קטגוריה:כדורגלנים ארגנטינאים
קטגוריה:ארגנטינאים ממוצא גרמני
קטגוריה:ארגנטינאים שנולדו ב-1903
קטגוריה:ארגנטינאים שנפטרו ב-1967
קטגוריה:מאמני אמריקה קאלי
קטגוריה:מאמני מיונאריוס
קטגוריה:מאמני אתלטיקו נסיונל
קטגוריה:זוכי מדליית כסף אולימפית מארגנטינה
טל אמיר

טל אמיר (נולדה ב-1956) היא זמרת אופרה, זמר עברי ומחזות זמר, שחקנית ומדבבת ישראלית.

==ביוגרפיה==
אמיר נולדה וגדלה בירושלים, בתם של שושנה ורפי אמיר, עיתונאי קול ישראל.

בצבא שירתה בלהקת פיקוד דרום, היא בוגרת האקדמיה למוזיקה ע”ש רובין באוניברסיטת תל אביב והאקדמיה למוזיקה בפרנקפורט, גרמניה.

ב-1987 שיחקה את דמותה של קוזט בהפקה של המחזמר עלובי החיים שעלתה בתיאטרון הקאמרי (400 הופעות), לאחר מכן הופיעה גם בהצגות נוספות שעלו בתיאטרון זה כמו "הוצאה להורג - אופרטה אכזרית" מאת חנוך לוין.

אמיר הופיעה במשך כשנתיים בכל רחבי הארץ עם שיריו של סשה ארגוב שלווה אותה בפסנתר.

ב-1989 שרה בקונצרט "עסקים ומיסטיקה" של צ'ארלס אייבס ובניצחו של אנדרה היידו.

כזמרת הופיעה אמיר בפסטיבלים רבים. במאי 1990 הופיעה במסגרת פסטיבל ישראל במופע המרכזי "יליד הארץ" ,שירי אהוד מנור לצידם של כוכבי הזמר הישראלי בבריכת הסולטן בערב יום ירושלים. בספטמבר אותה שנה היא הופיעה בתוכנית המרכזית של הטלוויזיה בערב ראש השנה, "חופים", שהוקדשה ל-50 שנות יצירה של המשורר נתן יונתן.

ב-1991 התמודדה בקדם אירוויזיון עם השיר "מכל השתיקות" וסיימה במקום האחרון.

ב-1991 היא דיבבה את סינדרלה בסרט הנודע של דיסני.

ב-1994 דיבבה את אמא של אצבעונית בסרט "אצבעונית" ולקחה חלק בפסקול של "השועל והכלבלב".

היא ביצעה את קטעי השירה של סופי בסרט "אנסטסיה".

ב-2002 יצא לאור האלבום "לשוב לתל אביב". את שירי האלבום, אשר נכתבו על ידי מרדכי גלדמן והולחנו על ידי רון וידברג, ביצעה אמיר יחד עם עדי אבן-אור.

היא שרה בסדרה השנייה של הגרסה הישראלית של "רחוב סומסום".

אמיר לימדה בבית צבי, בחוג לתיאטרון של אוניברסיטת תל אביב. נכון ל-2020, היא מלמדת פיתוח קול ברימון בית ספר למוסיקה.

== הקלטות ==
* אמיר הקליטה עשרות משירי סשה ארגוב.
* לשוב לתל אביב

== חיים אישיים ==
היא אם לבן.

==קישורים חיצוניים==
* 
* [http://www.rimonschool.co.il/team/amir-tal/ טל אמיר] בבית הספר רימון
* 
* 
* 
* 
* 
* [http://www.habama.co.il/Pages/Description.aspx?ArticleId=24&Subj=1&Area=1 זוכרים את רבין בשירים], באתר הבמה, 20 באוקטובר 2003

==הערות שוליים==

קטגוריה:זמרות ישראליות
קטגוריה:זמרים ישראלים
קטגוריה:זמרות אופרה ישראליות
קטגוריה:מדבבות ישראליות
קטגוריה:מורים לפיתוח קול
קטגוריה:חברות להקת פיקוד הדרום
קטגוריה:בוגרות בית הספר למוזיקה ע"ש בוכמן-מהטה, אוניברסיטת תל אביב
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:מתמודדות קדם-האירוויזיון
קטגוריה:זמרי אופרה ישראלים
קטגוריה:מדבבים ישראלים
קטגוריה:מורות לפיתוח קול
קטגוריה:חברי להקת פיקוד הדרום
קטגוריה:מתמודדי קדם-האירוויזיון
קטגוריה:ישראליות שנולדו ב-1956
קטגוריה:ישראלים שנולדו ב-1956
Cheap Thrills (אלבום של פרנק זאפה)

Cheap Thrills הוא אלבום אוסף של פרנק זאפה, הכולל חומרים מאלבומיו הקודמים.

==רשימת השירים==

==קישורים חיצוניים==

קטגוריה:אלבומי פרנק זאפה
קטגוריה:אלבומי אוסף באנגלית
טוראנוצרטופס

טוראנוצרטופס (שם מדעי: Turanoceratops) הוא סוג של דינוזאור מקבוצת הצרטופסים, שחי בקרטיקון העליון לפני 90 מיליון שנה. בעבר נחשב נשתייך למשפחת הצרטופסיים הגדולה. משמעות שמו היא: "פרצוף מקורנן מטוראן" - חבר לשעבר במרכז אסיה הידוע כטורקסטן.

הטוראנוצרטופס התגלה בתצורות ביסקטי באוזבקיסטן והוגדר ב-1989. בסוג זה היה מין אחד - Turanoceratops tardabilis. שם המין פירושו: "מאוחר", עקב ההתעכבות שבין גילוי המאובנים לנתינת השם. ההתעכבות נגרמה מאחר שכמה חוקרים ראו בו טקסון מוטל בספק, המורכב משרידי אנקילוזאורים ומשרידי זאורופודים. גם לאחר נתינת השם הספקות המשיכו וב-2004 גם פיטר דודסון דבק ברעיון.
== מאפיינים ==
הטוראנוצרטופס חולק מאפיינים שונים עם צרטופסיים כמו הטריצרטופס אך הוא מקובל כקדום יותר מהמשפחה וקרוב יותר לזוניצרטופס ולעוד צרטופסים קדומים בעלי עטרה גדולה. הוא היה קטן יחסית באורך 2 מטרים ומשקל של 175 ק"ג, על פי החוקר גרגורי ס. פאול.

בדומה לשאר הצרטופסים היה צמחוני בעל מקור חזק כמו מקור תוכי איתו אכל שרכים או עלי עצים. מבנה השיניים שלו היה פרימיטיבי ביחס לצרטופסיים והוא הכיל 2–3 שיניים בכל צד של הלסת.

== קישורים חיצוניים ==

קטגוריה:צרטופסים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1989
יחסי גיאנה–רוסיה

יחסי גיאנה–רוסיה הם היחסים הדיפלומטיים הרשמיים שבין הרפובליקה השיתופית של גיאנה לבין הפדרציה הרוסית.

== היסטוריה ==
=== עידן ברית המועצות ===
בין הרפובליקה השיתופית של גיאנה לבין ברית הרפובליקות הסוציאליסטיות הסובייטיות כוננו לראשונה בתאריך 17 בדצמבר 1970.

באוקטובר 1985 שלחה ברית המועצות לג'ורג'טאון שלושה מסוקים מסוג Mil Mi-8 על מנת שישמשו את חיל האוויר בכוחות המזוינים של גיאנה. בשנות השמונים של המאה העשרים שכרה חברת התעופה הלאומית של גיאנה, גיאנה איירווייז, מטוסים מסוג טופולב Tu-154 מחברת התעופה הרומנית טארום, וקנתה מרומניה ומברית המועצות שלושה מטוסים נוספים בהסכם שבו הסכימה לקבלם בתמורה לבוקסיט.

=== עידן הפדרציה הרוסית ===
בתאריך 8 בינואר 1992 הכירה לראשונה גיאנה בפדרציה הרוסית כיורשת הבלעדית של ברית הרפובליקות הסוציאליסטיות הסובייטיות, זאת לאחר התפרקותה הרשמית של ברית המועצות. רוסיה מחזיקה שגרירות רשמית בג'ורג'טאון. גיאנה האמינה את שגרירותה שבלונדון, בירת הממלכה המאוחדת, על רוסיה.

ב-2006 חתמה חברת רוסאל הרוסית על עסקה גדולה עם ממשלת גיאנה.

== נציגויות דיפלומטיות ==
* גיאנה אינה מיוצגת ברוסיה, הן בדרג השגרירות והן בדרג הקונסולרי. גיאנה האמינה את שגרירותה שבלונדון, בירת הממלכה המאוחדת, על רוסיה.
* רוסיה מיוצגת בגיאנה בדרג השגרירות באמצעות שגרירות רשמית שהיא מחזיקה בגיאנה, בירת המדינה.

==קישורים חיצוניים==

== הערות שוליים ==